Diari Oficial de la Generalitat Valenciana


Sumari del DOGV 6059, del 17-07-2009 (2009/8324)

ORDE de 15 de juny de 2009, de la Conselleria d'Educació, per la qual s'establixen mesures per a promoure i facilitar l'educació en les diferents ofertes formatives del sistema educatiu, per als esportistes d'elit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6059

Data del DOGV
:   17-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8324


Data del document
:   15-07-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ensenyament secundari
    * ensenyament professional
    * alumne
    * programa d'ensenyament
    * ensenyament d'idiomes
    * ensenyament obligatori
    * legislació
    * esport professional
    * adaptació escolar
    * centre d'ensenyament
    * belles arts
    * educació especial

ORDE de 15 de juny de 2009, de la Conselleria d'Educació, per la qual s'establixen mesures per a promoure i facilitar l'educació en les diferents ofertes formatives del sistema educatiu, per als esportistes d'elit de la Comunitat Valenciana. [2009/8324]
La Llei Orgànica 2/2006, de 3 de maig, d'Educació, preveu mesures de foment per a la formació dels esportistes d'alt nivell i d'alt rendiment, així com mesures d'ajuda per a la formació dels esportistes que seguixen programes d'alt rendiment.
La Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, preveu, en les línies generals d'actuació de l'article 3.c, el suport als esportistes d'elit durant la seua carrera esportiva, per mitjà d'ajudes materials i tècniques, i, en l'article 52.1, indica que «correspondrà a l'administració esportiva i educativa de la Generalitat vetlar perquè l'ensenyança física i esportiva en els centres escolars es convertisca en una verdadera formació física i esportiva encaminada a l'educació integral de la persona».
El Reial Decret 971/2007, de 13 de juliol, sobre esportistes d'alt nivell i alt rendiment, regula la definició, adquisició, valoració, qualificació, beneficis i pèrdua de la condició d'esportista d'alt nivell i alt rendiment, així com la Comissió d'Avaluació de l'Esport d'Alt Nivell, i altres aspectes relacionats amb l'esport d'alt nivell i alt rendiment.
Així mateix, el Reial Decret 242/2009, de 27 de febrer, establix les convalidacions oportunes entre determinades matèries d'Educació Secundària Obligatòria i de Batxillerat i diverses assignatures de les ensenyances professionals de música i de dansa, així com les possibles exempcions de la matèria d'Educació Física d'Educació Secundària Obligatòria i de Batxillerat per als esportistes d'alt nivell o alt rendiment i per als estudiants de les ensenyances professionals de dansa. El que establix el mencionat reial decret serà aplicable per a l'alumnat dels centres públics o privats que reunisca alguna de les dos condicions següents:
a) Que curse o haja cursat en tot o en part les ensenyances d'Educació Secundària Obligatòria o de Batxillerat, i curse o haja cursat les ensenyances professionals de música o de dansa.
b) Que curse les ensenyances d'Educació Secundària Obligatòria o de Batxillerat, i acredite la condició d'esportista d'alt nivell o d'alt rendiment o d'alumne d'ensenyances professionals de dansa.
El Decret 13/2006, de 20 de gener, del Consell de la Generalitat, sobre els esportistes d'elit de la Comunitat Valenciana, definix l'«esportista d'elit», que és l'única qualificació vigent a la nostra comunitat autònoma per a destacar els esportistes valencians, i establix el procediment per a l'elaboració de les llistes d'esportistes d'elit de la Comunitat Valenciana i determina les mesures de suport que s'aplicaran a estos esportistes, entre les quals es troben els beneficis en relació amb l'accés als estudis no universitaris establits en l'article 7 i els beneficis en relació amb el seguiment dels estudis no universitaris de l'article 8.
D'altra banda, el Decret 112/2007, de 20 de juliol, del Consell, pel qual s'establix el currículum de l'Educació Secundària Obligatòria a la Comunitat Valenciana, en l'article 12.1 establix que les diferents actuacions educatives hauran d'incloure l'atenció a la diversitat de l'alumnat, compatibilitzant el desenrotllament de tots amb l'atenció personalitzada de les necessitats de cada un.
De la mateixa manera, el Decret 102/2008, d'11 de juliol, del Consell, pel qual s'establix el currículum del Batxillerat a la Comunitat Valenciana, preveu en l'article 18.3 que la conselleria competent en matèria d'educació establirà mesures per a promoure i facilitar la formació i l'educació de l'alumnat esportista d'alt nivell i alt rendiment, i per a facilitar-los l'accés al Batxillerat.
El Decret 33/2007, de 30 de març, del Consell, pel qual es regula l'accés als centres docents públics i privats concertats que impartixen ensenyances de règim general, establix en l'article 16 que un dels criteris per a la valoració de les sol·licituds de plaça escolar serà l'acreditació de la condició d'esportista d'elit.
En la present orde es concreten les mesures per a promoure la formació i educació, i facilitar l'aprofitament de les diferents ofertes formatives del sistema educatiu, per als esportistes d'alt nivell, d'alt rendiment i d'elit de la Comunitat Valenciana, d'acord amb el que establixen l'article 9 del Reial Decret 971/2007, de 13 de juliol, publicat pel Consell Superior d'Esports en el Boletín Oficial del Estado; l'article 4 del Reial Decret 242/2009, de 27 de febrer, del Ministeri d'Educació, Política Social i Esport; i el capítol II del Decret 13/2006, de 20 de gener, del Consell de la Generalitat, sobre els esportistes d'elit de la Comunitat Valenciana.
De resultes dels canvis socials i legislatius que s'han anat produint en estos últims anys, és necessari revisar les esmentades mesures de foment, a fi d'actualitzar-les, i ampliar-ne algunes de ja existents i promoure'n unes altres de noves, per a facilitar encara més la preparació tècnica dels esportistes d'alt nivell, d'alt rendiment i d'elit, i la seua plena integració en el sistema educatiu, combinant la seua formació acadèmica amb la seua pràctica esportiva.
Per tot això, vista la proposta de 9 de juny de 2009 del director general d'Ordenació i Centres Docents, i de conformitat amb la mateixa proposta, i en virtut de les competències que m'atribuïx l'apartat e) de l'article 28 de la Llei 5/1983, de 30 de desembre, del Consell,
ORDENE
CAPÍTOL I
Aspectes generals
Article 1. Objecte i àmbit d'aplicació
És objecte d'esta orde establir mesures per a fomentar en els esportistes d'alt nivell, d'alt rendiment i d'elit de la Comunitat Valenciana la integració i compatibilitat en les diverses formacions del sistema educatiu, incloent-hi àmbits que es referixen a l'Educació Secundària Obligatòria, el Batxillerat, la Formació Professional, ensenyances d'idiomes, ensenyances esportives, ensenyances professionals de música o dansa, ensenyances professionals d'arts plàstiques i disseny de grau mitjà i grau superior i centres d'educació especial.
Esta orde és aplicable per a aquells alumnes d'Educació Secundària Obligatòria, Batxillerat, Formació Professional, ensenyances d'idiomes, ensenyances esportives, ensenyances professionals de música o dansa, ensenyances professionals d'arts plàstiques i disseny de grau mitjà i grau superior i centres d'educació especial, dels centres públics i privats concertats que tinguen la denominació d'esportista d'alt nivell i d'alt rendiment, d'acord amb el que establix el Reial Decret 971/2007, de 13 de juliol, i segons la relació anual d'esportistes d'alt nivell, publicada pel Consell Superior d'Esports en el Boletín Oficial del Estado, i esportistes d'elit, d'acord amb el que establix la Llei 4/1993, de 20 de desembre, i segons les llistes que el Consell Valencià de l'Esport publica en el Diari Oficial de la Comunitat Valenciana, i que es troben ubicats en l'àmbit territorial de la Comunitat Valenciana.
Els beneficis que es deriven d'esta orde només podran aplicar-se quan siguen expressament sol·licitats pels alumnes als quals es referix el punt anterior, o pels seus pares o tutors legals en el cas de menors d'edat, o per menors emancipats. En la sol·licitud faran constar explícitament les mesures a què volen acollir-se. Les mesures seran autoritzades de manera individualitzada per la direcció general competent en matèria d'ordenació i centres docents.
CAPÍTOL II
Mesures en les distintes etapes educatives
Article 2. Beneficis comuns en relació amb el seguiment dels estudis d'Educació Secundària Obligatòria, Batxillerat, Formació Professional, ensenyances d'idiomes, ensenyances esportives, ensenyances professionals de música o dansa, ensenyances professionals d'arts plàstiques i disseny de grau mitjà i grau superior i centres d'educació especial
1. Elecció de l'horari o grup més idoni per a compatibilitzar l'assistència a classe amb la seua activitat esportiva, sempre que hi haja més d'un torn en el centre.
2. Justificació de faltes d'assistència per participació en competicions oficials derivades de l'activitat esportiva, acreditades per mitjà de certificació de la federació esportiva, espanyola o de la Comunitat Valenciana, reconeguda oficialment, adjuntant el calendari de proves o competició que corresponga, fins a un 25% dels límits de permanència establits per la legislació educativa vigent.
3. Modificació de les dates dels controls d'avaluació contínua i final quan coincidisquen amb competicions oficials justificades per mitjà de certificació de la federació autonòmica o espanyola corresponent o, si és el cas, pel Consell Valencià de l'Esport.
4. Agrupament, quan siga possible, d'esportistes d'alt nivell, d'alt rendiment i d'elit per a afavorir l'establiment d'horaris concentrats per als grups.
5. Grups específics d'esportistes d'alt nivell, d'alt rendiment i d'elit en els centres que l'administració educativa determine, a les vacants dels quals els esmentats alumnes tindran accés amb dret preferent.
6. Prioritat per a l'admissió en els centres docents no universitaris específics que determine la Conselleria d'Educació. Estos centres afavoriran l'agrupament dels esportistes i l'establiment d'horaris adaptats per als grups en què coincidisquen diversos esportistes d'alt nivell, alt rendiment i elit.
7. Consideració com a criteri d'admissió complementari per a ser baremat en la sol·licitud de plaça escolar amb l'assignació de 2 punts per a aquells esportistes que, d'acord amb el que establix l'article 25 del Decret 33/2007, de 30 de març, del Consell, pel qual es regula l'accés als centres docents públics i privats concertats que impartixen ensenyances de règim general, acrediten la condició d'esportista d'elit.
Article 3. Beneficis específics en relació amb el seguiment dels estudis d'Educació Secundària Obligatòria
1. Exempció de la matèria d'Educació Física per als qui cursen estos estudis i, simultàniament, acrediten tindre la condició d'esportista d'alt nivell o d'alt rendiment segons l'article 4 del Reial Decret 242/2009, de 27 de febrer. Igualment accediran a estos beneficis els esportistes d'elit de la Comunitat Valenciana d'acord amb el que establix el Reial Decret 971/2007, de 13 de juliol, en l'article 2, apartat 3.c.
2. Si és el cas, adaptació curricular de la matèria d'Educació Física. Esta adaptació curricular adequarà els continguts pràctics de la matèria de manera que no interferisquen en l'entrenament i/o rendiment esportiu en les competicions d'acord amb el calendari de proves establit i considerant les orientacions i informes que facilite l'entrenador o tècnic esportiu de l'alumne o alumna.
3. La substitució d'una matèria optativa d'Educació Secundària Obligatòria per la pràctica esportiva. En els documents oficials d'avaluació de l'alumne o alumna es consignarà la dita circumstància per mitjà de la diligència oportuna, i es farà constar el nom de la matèria optativa «convalidada» i s'expressarà la qualificació «CV», en els termes establits en l'article 5 del Reial Decret 242/2009, de 27 de febrer, pel qual s'establixen convalidacions entre les ensenyances professionals de música i de dansa i l'Educació Secundària Obligatòria i el Batxillerat, així com els efectes que sobre la matèria d'Educació Física han de tindre la condició d'esportista d'alt nivell o alt rendiment i les ensenyances professionals de dansa.
Article 4. Beneficis específics en relació amb el seguiment dels estudis de Batxillerat
1. Exempció de la matèria d'Educació Física per als qui cursen estos estudis i, simultàniament, acrediten tindre la condició d'esportista d'alt nivell o d'alt rendiment segons l'article 4 del Reial Decret 242/2009, de 27 de febrer. Igualment accediran a estos beneficis els esportistes d'elit de la Comunitat Valenciana d'acord amb el que establix el Reial Decret 971/2007, de 13 de juliol, en l'article 2, apartat 3.c.
2. Si és el cas, adaptació curricular de la matèria d'Educació Física. Esta adaptació curricular adequarà els continguts pràctics de la matèria de manera que no interferisquen en l'entrenament i/o rendiment esportiu en les competicions d'acord amb el calendari de proves establit i considerant les orientacions i els informes que facilite l'entrenador o tècnic esportiu de l'alumne o alumna.
3. Convalidació de la matèria optativa de Batxillerat. En cada curs de Batxillerat es podrà convalidar una matèria optativa sempre que s'acredite tindre, simultàniament, la condició d'esportista d'alt nivell o d'alt rendiment. Igualment accediran a estos beneficis els esportistes d'elit de la Comunitat Valenciana d'acord amb el que establix el Reial Decret 971/2007, de 13 de juliol, en l'article 2, apartat 3.c. La matèria convalidada no podrà ser computada a l'efecte d'obtindre la qualificació final de l'etapa. En els documents oficials d'avaluació de l'alumne o alumna es consignarà la dita circumstància per mitjà de l'oportuna diligència, i es farà constar el nom de la matèria optativa «convalidada» i s'expressarà la qualificació «CV», en els termes establits en l'article 5 del Reial Decret 242/2009, de 27 de febrer, pel qual s'establixen convalidacions entre les ensenyances professionals de música i de dansa i l'Educació Secundària Obligatòria i el Batxillerat, així com els efectes que, sobre la matèria d'Educació Física, han de tindre la condició d'esportista d'alt nivell o alt rendiment i les ensenyances professionals de dansa.
4. Fragmentació del currículum d'un o dels dos cursos de qualssevol de les modalitats de Batxillerat. Esta mesura serà autoritzada, en tot cas, per la direcció general competent en matèria d'ordenació i centres docents.
5. Difusió de l'oferta de centres docents no universitaris amb règims de Batxillerat nocturn i a distància, a través de les administracions públiques, l'acció tutorial, els òrgans directius dels centres i els departaments d'orientació de la Comunitat Valenciana.
Article 5. Sol·licitud i documentació de beneficis específics en relació amb el seguiment dels estudis d'Educació Secundària Obligatòria i Batxillerat
Els beneficis específics hauran de sol·licitar-se seguint el procés que s'inclou a continuació:
a) L'alumne o alumna, o el pare, la mare, els tutors legals o el menor emancipat, que haja obtingut la condició d'esportista d'alt nivell, alt rendiment i/o elit, presentarà en el centre on curse estudis un imprés de sol·licitud amb el model que figura en l'annex I, dirigit al director o titular del centre docent on cursa l'etapa d'Educació Secundària Obligatòria o Batxillerat, adjuntant el document que acredite tindre la dita condició.
b) La direcció del centre notificarà el compliment dels requisits a l'interessat o interessada, la qual cosa produirà efectes provisionals quant a l'aplicació del benefici sol·licitat, i enviarà esta documentació a la direcció general competent en matèria d'ordenació i centres docents en un termini màxim d'un mes, incloent necessàriament, junt amb la sol·licitud presentada, l'acreditació de la condició d'esportista d'alt nivell, alt rendiment i/o elit de l'alumne o alumna, així com de tots els altres informes (calendari de competicions, certificats de la federació...) de què dispose l'alumne o alumna.
c) La direcció general competent en matèria d'ordenació i centres docents, una vegada consultat l'expedient, resoldrà respecte a les sol·licituds, i comunicarà la dita resolució a la direcció del centre i a la Inspecció Educativa.
d) L'adopció d'estes mesures haurà d'incloure's en els documents oficials d'avaluació dels alumnes amb les expressions «exempt/a» (EX), «convalidada» (CV), segons el que corresponga. En tot cas, s'incorporarà a l'expedient acadèmic de l'alumne o alumna una còpia de la resolució de la direcció general competent en matèria d'ordenació i centres docents per mitjà de la qual s'autoritza la concessió del benefici específic, en els termes que establix l'article 5 del Reial Decret 242/2009, de 27 de febrer, pel qual s'establixen convalidacions entre les ensenyances professionals de música i de dansa i l'Educació Secundària Obligatòria i el Batxillerat, així com els efectes que, sobre la matèria d'Educació Física, han de tindre la condició d'esportista d'alt nivell o alt rendiment i les ensenyances professionals de dansa.
DISPOSICIONS ADDICIONALS
Primera. Justificació de les faltes d'assistència
Els alumnes que s'acullen als beneficis que establix esta orde podran abandonar el centre on cursen les ensenyances d'Educació Secundària Obligatòria, Batxillerat, Formació Professional, ensenyances d'idiomes, ensenyances esportives, ensenyances professionals de música o dansa, ensenyances professionals d'arts plàstiques i disseny de grau mitjà i grau superior i centres d'educació especial en hores diferents de les establides amb caràcter general, quan les obligacions derivades dels seus entrenaments, concentracions o competicions ho facen necessari, per a la qual cosa adjuntaran certificació de la federació esportiva, espanyola o de la Comunitat Valenciana, reconeguda oficialment, en què conste el calendari de proves o competicions. En el cas de menors d'edat, este abandonament del centre només serà permés quan es tinga l'autorització del pare, la mare o el tutor legal de l'alumne, formulada per escrit al director del centre, segons el model que figura en l'annex II. En l'autorització haurà de deixar-se constància dels dies de la setmana i les hores en què s'autoritza l'eixida de l'alumne, així com de la responsabilitat total i exclusiva dels pares o tutors a partir del moment que aquell abandone el centre docent, segons el model que figura en l'annex III.
En la mesura que siga possible, l'autorització de falta d'assistència es farà per escrit i s'entregarà una setmana abans de la competició o l'entrenament. Esta autorització serà incorporada, cada curs acadèmic, a l'expedient personal de l'alumnat.
Segona. Alumnat de centres específics
Els alumnes que simultaniegen les ensenyances de règim general i la pràctica esportiva en els centres docents no universitaris específics que determina la Conselleria d'Educació podran acollir-se a les mesures previstes en esta orde.
Tercera. Mesures d'atenció a les diferències individuals de l'alumnat esportista d'elit
Els centres docents, dins del marc d'autonomia organitzativa i en concordança amb la normativa vigent en matèria d'organització i funcionament, establiran en els seus corresponents projectes educatius les mesures de suport i reforç programades amb caràcter general que es requerisquen per a l'alumnat que tinga la consideració d'esportista d'alt nivell, alt rendiment i/o elit.
Quarta. Acreditació de la condició d'esportista d'alt nivell, alt rendiment i elit.
Els alumnes i les alumnes que tinguen la consideració d'esportistes d'alt nivell, alt rendiment i/o elit i cursen estudis en centres docents no universitaris de la Comunitat Valenciana podran acollir-se a les mesures previstes en la present orde, quan acrediten:
a) Els esportistes d'alt nivell: relació d'esportistes d'alt nivell, aprovada pel Consell Superior d'Esports i publicada en el Boletín Oficial del Estado. La duració de les mesures de suport incloses en el Reial Decret 971/2007, de 13 de juliol, comprendrà un període de cinc anys, a partir de la data de publicació de la resolució en què es qualifica l'esportista com a esportista d'alt nivell en el Boletín Oficial del Estado, llevat que este haja sigut medallista olímpic o paralímpic, cas en què el termini de duració serà de set anys. El còmput del termini se suspendrà quan s'acredite la declaració d'incapacitat temporal, en els supòsits previstos en l'article 128 del Reial Decret Legislatiu 1/1994, de 20 de juny, pel qual s'aprova el Text Refós de la Llei General de la Seguretat Social.
b) Els esportistes d'alt rendiment, per mitjà de certificació de l'any en curs:
- Pel Consell Valencià de l'Esport de la Generalitat, per a esportistes de la Comunitat Valenciana.
- Pel Consell Superior d'Esports, per a esportistes de fora de la Comunitat Valenciana.
c) Els esportistes d'elit de la Comunitat Valenciana: llista d'esportistes d'elit de la Comunitat Valenciana aprovada pel Consell Valencià de l'Esport i publicada en el Diari Oficial de la Comunitat Valenciana dins dels últims tres anys naturals.
Quinta. Difusió i supervisió de l'aplicació de la norma
1. Les direccions territorials competents en matèria d'educació, en el corresponent àmbit de gestió, adoptaran les mesures necessàries per a la difusió i aplicació d'esta orde.
2. La conselleria competent en matèria d'esports, en el corresponent àmbit de gestió, adoptarà les mesures necessàries per a la difusió d'esta orde.
3. La inspecció d'educació assessorarà la comunitat educativa, supervisarà tot el procés i proposarà mesures que contribuïsquen a perfeccionar-lo. En este sentit, prestarà especial atenció al màxim aprofitament per part de l'alumnat de les mesures que s'establixen en esta norma.
Sexta. Informatització de la norma
S'autoritza la direcció general competent en matèria d'innovació tecnològica educativa a establir la informatització dels documents necessaris per a la implementació d'esta norma.
Sèptima. Dades personals de l'alumnat
Pel que fa a l'obtenció de les dades personals de l'alumnat i a la seguretat i confidencialitat d'estes, caldrà ajustar-se al que disposa la legislació vigent en matèria de protecció de dades de caràcter personal i, en tot cas, al que establix la disposició addicional 23 de la Llei Orgànica 2/2006, de 3 de maig, d'Educació.
DISPOSICIÓ TRANSITÒRIA
Única. Calendari d'implantació
Els centres docents aplicaran el que preveu la present orde a partir del curs acadèmic 2009-2010, de conformitat amb la publicació de l'alumne com a esportista d'alt nivell, segons la relació anual d'esportistes d'alt nivell publicada pel Consell Superior d'Esports en el Boletín Oficial del Estado; esportista d'elit, segons la llista del Consell Valencià de l'Esport de la Comunitat Valenciana que es publica en el Diari Oficial de la Comunitat Valenciana; o certificació del Consell Superior d'Esports o certificació del Consell València de l'Esport per a acreditar la condició d'esportista d'alt rendiment.
Estes mesures s'aplicaran fins a la pèrdua de la condició d'esportista d'alt nivell prevista en l'article 15 del Reial Decret 971/2007, de 13 de juliol; fins a la pèrdua de la condició d'esportista d'elit prevista en l'article 6 del Decret 13/2006, de 20 de gener; i durant el curs acadèmic a què es referisca l'expedició del certificat corresponent, en el cas d'esportistes d'alt rendiment.
DISPOSICIÓ DEROGATÒRIA
Única
Queden derogades totes les disposicions del mateix rang o d'un rang inferior que s'oposen al que establix la present orde.
DISPOSICIONS FINALS
Primera. Aplicació
S'autoritza el director general competent en matèria d'ordenació i centres docents per a dictar totes les resolucions i instruccions que siguen necessàries per a aplicar el que establix esta orde.
Segona. Entrada en vigor
Esta orde entrarà en vigor l'endemà de la publicació en el Diari Oficial de la Comunitat Valenciana.
València, 15 de juny de 2009
El conseller d'Educació,
ALEJANDRO FONT DE MORA TURÓN